[{"text_idx": "#000007", "text": "La junulo faris lamentan vizag\u0302on, kvazau\u0306 li estus petonta almozon, palpebrumis kaj diris:"}, {"text_idx": "#000009", "text": "\u2013 Kial diri: Ivan Nikolaic\u0302! \u2013 mokripetis la kuracisto. \u2013 Se dirite veni lunde, do obeu. Stultulo, jen c\u0302io..."}, {"text_idx": "#000022", "text": "\u2013 Me-e \u2013 mokimitis la doktoro. \u2013 Jam estas tempo edzigi la petolulon, sed li ploregas! Senhontulo!"}, {"text_idx": "#000024", "text": "La doktoro ekzamenis lian kubuton, kelkfoje premis g\u0302in, suspiris, s\u0302macis per la lipoj, poste denove premis."}, {"text_idx": "#000028", "text": "La doktoro ekfumis. Dum la cigaredo eligis fumon, li skoldis la virinon kaj balancis la kapon lau\u0306 la ritmo de kanto, kiun li enpense kantetis, kaj ion pripensadis. La nuda Pas\u0302ka staris antau\u0306 li, au\u0306skultis kaj rigardis la fumon. Kiam la cigaredo estingig\u0302is, la doktoro viglig\u0302is kaj ekparolis alitone:"}, {"text_idx": "#000035", "text": "La doktoro, s\u0302ajne gaja kaj konsentema ulo, g\u0302ojis havi kompanion; Pas\u0302ka volis komplezi lin, des pli ke neniam estis en foiro kaj volonte li rigardus vivan vulpon, sed c\u0302u eblas sen la patrino?"}, {"text_idx": "#000048", "text": "Satmang\u0302inte, li iris promeni. En la najbara c\u0302ambro, krom tiuj, kiujn li vidis tra la pordo, estis ankorau\u0306 kvar homoj. Nur unu el ili kaptis lian atenton \u2013 alta, gracila viro kun moroza harkovrita vizag\u0302o. Li sidis sur sia lito kaj konstante pendolece kapbalancis kaj svingis la dekstran brakon. Pas\u0302ka longe ne povis fors\u0302iri la rigardon de li. Komence la ritmaj pendolmovoj de la viro s\u0302ajnis al li kuriozaj, farataj por c\u0302ies amuzo, sed kiam li atente rigardis la vizag\u0302on de la viro, li hororis kaj komprenis, ke la viro netolereble suferas. Enirinte la trian c\u0302ambron, li vidis du virojn kun rug\u0302egaj vizag\u0302oj, kvazau\u0306 argils\u0302miritaj. Ili senmove sidis sur la litoj kaj per siaj strangaj vizag\u0302oj, sur kiuj malfacilis distingi trajtojn, similis al paganaj idoloj."}, {"text_idx": "#000069", "text": "Kiam li rekonsciig\u0302is, jam tagig\u0302is, kaj la bone konata voc\u0302o, hierau\u0306 promesinta foiron, fringelojn kaj vulpon, diris apud li:"}]